
Ministru kabineta sēdes protokollēmums

Informatīvais ziņojums "Par Latvijas un Šveices sadarbības programmas 2019.—2029. gada perioda līdzfinansēto programmu “Partnerība lietišķās pētniecības jomās: inovatīvi materiāli, informācijas un komunikācijas tehnoloģijas un viedā enerģija”"

· 1. Pieņemt zināšanai iesniegto informatīvo ziņojumu.
· 2. Atbalstīt Latvijas un Šveices sadarbības programmas “Partnerība lietišķās pētniecības jomās: inovatīvi materiāli, informācijas un komunikācijas tehnoloģijas un viedā enerģija” īstenošanu 2025.-2029.gada periodā, paredzot tai finansējumu 11 764 706 CHF (ekvivalents 12 352 941 euro), tajā skaitā Šveices līdzfinansējums 10 000 000 CHF (ekvivalents 10 500 000 euro) un Latvijas valsts budžeta līdzfinansējums 1 764 706 CHF (ekvivalents 1 852 941 euro).
· 3. Lai nodrošinātu šī protokollēmuma 2. punktā minētās programmas īstenošanu, Izglītības un zinātnes ministrijai normatīvajos aktos noteiktajā kārtībā sagatavot un iesniegt pieprasījumu Finanšu ministrijā par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai", atbilstoši parakstītajam programmas līgumam.

